text stringlengths 0 17.2k |
|---|
teti ndeiba ifyabene |
balya bapumbu kabili bapuupu benebene efyo alemweba ifyo fine |
amakanga yati yateshe ifyo imitima te pa bukali ayati |
cinecine cembe kuti atutendeka fye ifyo fine bushe ni mbalala shakwe tulya |
fwe bene tuilandula pa mulandu wa kuti na ifwe umuntu atupata nganshi |
atila apo atusanga alatutamfya ne mbwa shakwe kabili e walofya na bana besu abengi |
natuye tumumfwe lelo lyena nga tayesosa bwino tuleyamutwala ku cilye |
mulima awe bana besu nifyo fine kabili ilyo amwene antashishe nganshi pa busuma ubu nawama |
imwe ni nsele fye shekasheka alemutuka |
apo pene amakanga yalungama no kwali cembe |
yashimusanga fye ayati cembe lelo lyena ulesosekesha pa iwambo watutekele |
bushe imbalala waletwambilapo ni mu fifwani fyobe tulya |
cembe pa kumfwa amashiwi ya musango uyu camupesha amano |
asuka ayasuka adi mwe baume mwe shi mwapena fye bushe nani amushimikile amashiwi ya musango uyu |
amakanga ni mulima |
cembe mwatesha mwatesha mwe baume mwe ulya muntu cinecine eco bamwebela alibipa ee |
kabili e wishile mu kunjeba ati imwe mwalenyamba ati cicembe citolomoka fimala cifulama mulomo cena caikalila ukulya ifimasabi kwati enshi |
lekeni bushiku bumo cikapatwa ne myunga uleke cikafwe ifi efyo anshimikile ukuti efyo mwalenjeba |
amakanga ala cinecine efyo asosele kuli iwe |
cembe na ku matanda ku mushili wakashika bamulenga abandya fve akalumba akandepukila |
amakanga oh kanshi cawama nomba tulemutwala ku cilye na iwe kuti waisasosa amashiwi yobe waumfwile akushimikile |
amakanga na cembe bakungana ku kuyapoka mulima ukuti bamutwale ku cilye kwa lesa mukulu |
cilya bafika apo ali bamweba abati iwe mulima uli wabufi no bufukanya walikwata lelo tulekutwala ku cilye kwa lesa mukulu |
mulima ati awe mwandi na imwe mulaicusha endenifye muleti lesa mukulu aleyancita nshi |
mwalishiba ifyo lesa antemwa kabili eco ampangile ne fino umusuma ukumucila imwe bense |
nga nani tulingene nankwe muno calo bonse muli malabishi ne juba nine neka aleni endeni kamoni mwe nsansala mwe |
awe baiposa na mu nshila ukulaya kwa lesa mukulo |
bwangubwangu cakumana mpanga yonse ukuti lelo mulima bamutwala ku cilye kwa lesa mukulu |
mwalishiba ububi bwenda bwangu ukucila ubusuma |
icuni conse icaishibe ububi bwakwa mulima caima ukuyaba bukambone bwa kumuseba pantu abepeshe ifingi |
ifyo fine ifyuni fyaima fye isese fyalungama na kwa lesa mukulu |
kuti lesa mukulu naikalisha alelemba no tunta tumotumo amona fye ubwinanuni sapasapasapa |
awe aleka no kulemba ayalula na pensulo ashimpa na petebulo alatamba uko ubwinaguni buletebelela mumbai |
cilya ubwiganuni bwapwa bonse ukwikala elyo lesa mukulu aipusha ati cinshi camuleta bonse kuno |
apali cembe mulopwe twaleta umunensu wa mulomo uyu mulima |
lesa mukulu wati shani umunenu wa mulomo nee fyo mwalikwata bonse imilomo kabili eke mulila no kuliiia bonse |
cembe kafulawafita te mulomo wa kuliilako lelo mulomo wa kupatanya fwe babiye bonse |
aba no lwambo ubufi amataki bukafukanya fyonse fyaisula ku munensu uyu |
lesa mukulu nga kanshi finshi afukanya |
cembe apona na mu mulandu asosa aposa na filya |
amakanga nayo yasosa yaposa na filya |
ubwinanuni bonse bwasosa amashiwi bwali nayo ayo mulima ababepeshe bonse baposa na filya |
lesa ati bati mulima ifyo fine efyo ucita ku babiyo bonse aba |
mulima mwine lubemba we mwine wa nkuni na menshi ine abanandi bonse aba bamfimbila fye |
bampatila pa busuma ubu mwampela ubusuma ubu bwalibatkama |
fyonse ifi balelanda fyabufi fyekafyeka |
lesa mukulu bushe bonse kuti bakupatila fye pa busuma bobe bwekabweka fye |
awe ine nshisumine mashiwi yobe |
umfwa iwe mulima uli muntu mubi nganshi |
ine nine lesa mukuiu uushibepwa |
fyonse ifyo ucita ndafimona |
mona na lelo line waciba uleitakisha pa menso ya babiyo ilyo bali bakweba amashiwi ya ku kuleta kuno cilye |
eapa mwacisanga ndelemba nacilaongesha lilya isambi lyobe ku masamba yobe wacita kale |
shimona ibuku nembamo amasambi yobe ifyo lyalamba |
bamulima kwinika fye umutwe baleimbaula na kamuti panshi |
lesa mukulu mona iwe mulima lele ubusuma uitakisha bwalapwa |
ine nine lesa mukulu ne ushaba na lufyengo ninganya fye umuntu ku micitile yakwe umwine |
ine ndi musuma kabili apo ndi musuma nshifwaya kwikala na babi abalufyengo abamataki abamiponto |
aba musango uyu bonse shikulu wabo ni satana uo natamfya muno mwandi |
apo iwe ubomba imilimo yakwe uli no kumukonka |
apo sokulu atemwa imfifi na iwe wakulaenda mu mfifi |
aba na mapindo ya mipila ne myungamo na iwe wine e mapindo ulekwata |
aba no mutwe uwapala akanama na meno ayasongoka na iwe wine efyo walaba nombaline |
ale we kuyemba fuma uko ali |
apo pene mulima aluba nefyo ayaluka aba fye umusango umbiumbi |
ifyuni ifyapaleme uko ali cilya fyamona uko ayaluka na mapindo no mutwe na makasa fyaibelabela fye |
fyafulumukako no lubilo fyaitunina lubali lumbi |
mulima aumfwa insoni ishingi aima no lubilo alungama ku mushitu |
talefwaya ukumoneka nakabih ku fyuni |
lilya afika mu mushitu akobama na ku cimuti alosha umutwe panshi |
pantu talefwaya kumona cinso cakwa lesa nakabili aletiina ubukali bwakwe |
na lubali aletiina ukusekwa ku fyuni |
ifi fine efyo aba na pa nshita ino |
ilyashi tushilile palya lesa mukulu apokele ubusuma bwa kwa mulima abuula na masako yonse ayali kuli mulima ayatulika ngefi |
elyo asosa ku fyuni fyonse ati bushe nomba ndepela ani aya masako |
ifyuni fyonse fyatendeka ukupunda icili apa nine nine lesa alefilolesha fye |
mulumbelumbe nao ati apunde ati ni lesa ati shiii congo bonse leka mau |
ine namona fye umuntu umo uushisosele ishiwi nelyo limo ine nati vyu wine e wateka umutima |
imwe bonse mwe balepunda calanga ukuti mwaliitemwa |
pakuti mwishibe ukuti ine natemwa abaicefya kanshi nalapela aya masako kuli wyu wine munenu |
ale isa kuno iwe asonta na pali nduba e ushapundileko |
ilyo ninshi ne shina lya nduba tali talakwata |
lesa ati pa mulandu wa kuisunga nakupela ubusuma ubu buula amasako aya ayali kuli mulima |
ndekubikilapo na cimbi ukaba cuni citakatifu mu calo |
abantu nga baya ku kubamba umunani nga bakukumanya lintu baleya |
ninshi kuti basubila ukuyabamba umunani uwingi bonse bakalakutontonkanya icuni ceshuko |
awe cinecine induba yayaluka yakwata amasako ayasuma |
cilya ifyuni fyamona umunabo ayaluka fyasosa afiti |
yangu shimoneni umunensu ifyo aba twamuluba nomba aba ifyo ashaba kale |
apo pene ne shina lyakwe lyacinja balamwita nduba |
lesa mukulu kabili asosa ati na umbi ulya acifwaya ukulanda lilya namuputule shiwi nani |
abati ni uyu mukwai bena baletontonkanya ukuti nalimo nabifya balamukalipila pa kumusonta baletalukako no kutaluka |
lesa ati na iwe pa kuteka umutima pantu waciba tausosele bwangu eco na iwe nakupelako ubusuma panono |
no busuma ubu nakupa bula amasako aya nobe wakulabeka panono |
na bantu bakalakulumba wkuti uli musuma eco nomba ne shina lyobe niwe mulumbelumbe pantu abantu bakalanumbila mu kulumbula ishina lyobe |
ilyo lesa apwile aya mashiwi asalanganya ifyuni fyonse |
pali kantunse kapela |
uyu mulumbe uli na mafundisho ayasuma |
na kuli fwe bantu cilamoneka umusango uyu wine |
umuntu nga ashukila icifulo icikalamba icisuma kuti camufimba pa menso alacitacita fye ifyo alefwaya alasuula abaiye alaitakisha |
Subsets and Splits
No community queries yet
The top public SQL queries from the community will appear here once available.